CELEX: 
Language: hu
Date: 2022-04-01 00:00:00
Title: A BIZOTTSÁG (EU) .../... VÉGREHAJTÁSI RENDELETE az (EU) 2017/39 végrehajtási rendelettől a 2021/2022-es tanévet illetően a támogatást kérelmezők vagy oktatási intézmények helyiségeiben az iskolaprogram kapcsán végzett helyszíni ellenőrzések tekintetében való eltérésről

A BIZOTTSÁG (EU) .../... VÉGREHAJTÁSI RENDELETE
            
            
               (2022.4.1.)
            
            
               az (EU) 2017/39 végrehajtási rendelettől a 2021/2022-es tanévet illetően a támogatást kérelmezők vagy oktatási intézmények helyiségeiben az iskolaprogram kapcsán végzett helyszíni ellenőrzések tekintetében való eltérésről
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre
                  1
                és különösen annak 62. cikke (2) bekezdése első albekezdésének a), b) és c) pontjára,
            
            
               mivel:
            
            
               (1)Az (EU) 2017/39 bizottsági végrehajtási rendelet
                  2
                10. cikkének (3) bekezdése meghatározza az 1308/2013/EU európai parlamenti és tanácsi rendelet
                  3
                23. cikkében említett program (a továbbiakban: iskolaprogram) keretében a termékek biztosítását és elosztását végző, valamint a kísérő oktatási intézkedéseket végrehajtó kérelmezők helyiségeiben végrehajtandó helyszíni ellenőrzések minimális százalékos arányát. Az (EU) 2017/39 végrehajtási rendelet 10. cikke (3) bekezdésének negyedik albekezdése előírja, hogy amennyiben a kérelmező nem oktatási intézmény, a helyiségeiben elvégzett helyszíni ellenőrzésen túl legalább két oktatási intézményben vagy – attól függően, melyik szám a nagyobb – az (EU) 2017/40 felhatalmazáson alapuló bizottsági rendelet
                  4
                6. cikke szerint a kérelmező nyilvántartásában szereplő oktatási intézmények legalább 1 %-ában kiegészítő helyszíni ellenőrzést kell végezni.
            
            
               (2)A Covid19-világjárvány kezelése érdekében bevezetett intézkedések – különösen az oktatási intézmények bezárása, valamint a külső látogatók ezen intézmények helyiségeibe való belépésének korlátozása – miatt a tagállamok nehézségekbe ütközhetnek a 2021/2022-es tanévben a támogatást kérelmezők vagy oktatási intézmények helyiségeiben végzendő helyszíni ellenőrzések tervezése és végrehajtása során. Ezért helyénvaló úgy rendelkezni, hogy amennyiben a tagállamok nincsenek abban a helyzetben, hogy az (EU) 2017/39 végrehajtási rendelet 10. cikkének (3) bekezdésében előírtaknak megfelelően elvégezzék a helyszíni ellenőrzéseket, dönthetnek úgy, hogy a helyszíni ellenőrzéseket távolról, például videokonferencia útján végzik el.
            
            
               (3)Az (EU) 2017/39 végrehajtási rendelet 10. cikkének (6) bekezdése meghatározza az ellenőrzésekre és azok eredményeire vonatkozó jelentéstételre alkalmazandó szabályokat és módszereket. Az átláthatóság biztosítása érdekében a tagállamoknak meg kell indokolniuk az e rendeletben előírt eltérés igénybevételének szükségességét, és az egyes távellenőrzésekről elkészítendő ellenőrzési jelentésben be kell számolniuk a szóban forgó eltérés alkalmazásáról.
            
            
               (4)Ezért a 2021/2022-es tanév tekintetében helyénvaló eltérni az (EU) 2017/39 végrehajtási rendelet egyes rendelkezéseitől.
            
            
               (5)Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
            
               ELFOGADTA EZT A RENDELETET:
            
            
               1. cikk
            
            
               (1)Az (EU) 2017/39 végrehajtási rendelet 10. cikke (3) bekezdésének második–ötödik albekezdésétől eltérve, amennyiben a Covid19-világjárvány kezelésére hozott intézkedések miatt a tagállamok a 2021/2022-es tanév tekintetében nincsenek abban a helyzetben, hogy helyszíni ellenőrzéseket végezzenek a támogatást kérelmezők vagy oktatási intézmények helyiségeiben, a szóban forgó ellenőrzéseket távolról is el lehet végezni.
            
            
               (2)Az (EU) 2017/39 végrehajtási rendelet 10. cikkének (6) bekezdésétől eltérve, amennyiben a helyszíni ellenőrzések elvégzése e cikk (1) bekezdésének megfelelően távolról történik, az illetékes ellenőrző hatóságnak az ellenőrzési jelentésben meg kell indokolnia az eltérés igénybevételének szükségességét, és be kell számolnia az eltérés alkalmazásáról.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, -án/-én. 2022.4.1.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 347., 2013.12.20., 549. o.
               
               
                  
                     (2)
                  
                        A Bizottság (EU) 2017/39 végrehajtási rendelete (2016. november 3.) az 1308/2013/EU európai parlamenti és tanácsi rendeletnek a gyümölcsök és zöldségek, a banán és a tej oktatási intézményekben való biztosításához nyújtott uniós támogatás tekintetében történő alkalmazására vonatkozó szabályokról (
                  HL L 5., 2017.1.10., 1. o.
                  ).
               
               
                  
                     (3)
                  
                        Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
               
               
                  
                     (4)
                  
                        A Bizottság (EU) 2017/40 felhatalmazáson alapuló rendelete (2016. november 3.) az 1308/2013/EU európai parlamenti és tanácsi rendeletnek a gyümölcsök és zöldségek, a banán és a tej oktatási intézményekben való biztosításához nyújtott uniós támogatás tekintetében történő kiegészítéséről és a 907/2014/EU felhatalmazáson alapuló bizottsági rendelet módosításáról (HL L 5., 2017.1.10., 11. o.).